CELEX: 52010PC0780
Language: mt
Date: 2010-12-20
Title: Proposta għal DEĊIŻJONI TAL-KUNSILL dwar il-pożizzjoni tal-Unjoni Ewropea fi ħdan il-Kunsill ta' Assoċjazzjoni fuq l-implimentazzjoni tal-Artikolu 98 tal-Ftehim Ewro-Mediterranju li jistabbilixxi assoċjazzjoni bejn il-Komunità Ewropea u l-Istati Membri tagħha, minn naħa waħda, u r-Repubblika Demokratika Popolari tal-Alġerija, min-naħa l-oħra

|

52010PC0780

Proposta għal DEĊIŻJONI TAL-KUNSILL dwar il-pożizzjoni tal-Unjoni Ewropea fi ħdan il-Kunsill ta' Assoċjazzjoni fuq l-implimentazzjoni tal-Artikolu 98 tal-Ftehim Ewro-Mediterranju li jistabbilixxi assoċjazzjoni bejn il-Komunità Ewropea u l-Istati Membri tagħha, minn naħa waħda, u r-Repubblika Demokratika Popolari tal-Alġerija, min-naħa l-oħra  /* KUMM/2010/0780 finali - NLE 2010/0375 */  

	[pic] | IL-KUMMISSJONI EWROPEA |Brussel 20.12.2010KUMM(2010) 780 finali2010/0375 (NLE)Proposta għalDEĊIŻJONI TAL-KUNSILLdwar il-pożizzjoni tal-Unjoni Ewropea fi ħdan il-Kunsill ta' Assoċjazzjoni fuq l-implimentazzjoni tal-Artikolu 98 tal-Ftehim Ewro-Mediterranju li jistabbilixxi assoċjazzjoni bejn il-Komunità Ewropea u l-Istati Membri tagħha, minn naħa waħda, u r-Repubblika Demokratika Popolari tal-Alġerija, min-naħa l-oħraMEMORANDUM TA’ SPJEGAZZJONI1. Il-Ftehimiet ta’ Assoċjazzjoni jiffurmaw il-bażi ġuridika għar-relazzjonijiet bejn l-Unjoni Ewropea u l-pajjiżi Mediterranji tan-Nofsinhar.2. Il-kumplessità teknika li qegħda dejjem tikber tar-relazzjonijiet tal-UE mal-pajjiżi tal-Mediterran tan-Nofsinhar, li toħroġ mit-twettiq tal-Ftehimiet Ewro-Mediterranji, timponi li t-tħaddim tal-istituzzjonijiet ta’ dawn il-Ftehimiet ikun adattat għal din l-evoluzzjoni. Għaldaqstant, twaqqfu sottokumitati fi ħdan il-Kumitati ta’ Assoċjazzjoni fil-qafas tal-Ftehimiet Ewro-Mediterranji, bil-ħsieb li jitkompla l-monitoraġġ tal-prioritajiet tas-sħubija u t-tqarrib tal-leġiżlazzjonijiet.3. Il-Ftehim ta' Assoċjazzjoni bejn l-UE u l-Alġerija daħal fis-seħħ fl-1 ta' Settembru 2005. Diġà inħolqu sitt sottokumitati ta’ assoċjazzjoni. “Industrija, kummerċ u servizzi”, “Trasport, ambjent u enerġija”, “Soċjetà tal-informazzjoni, riċerka, innovazzjoni, edukazzjoni, awdjoviżiv u kultura”, “Agrikultura u sajd”, “Ġustizzja u affarijiet interni” u “Kooperazzjoni doganali”. Barra minn hekk, il-grupp ta’ ħidma fuq l-affarijiet soċjali ġie ffurmat ukoll.4. Id-djalogu politiku, is-sigurtà u d-drittijiet tal-bniedem huma parti integrali u jirrappreżentaw parti essenzjali mill-qafas li jirregola r-relazzjonijiet bejn l-Unjoni Ewropea u l-Alġerija permezz tal-Ftehim ta' Assoċjazzjoni. Dawn huma wkoll elementi importanti tar-relazzjonijiet tal-UE mas-sħab Mediterranji tagħha fil-kuntest reġjonali tas-sħubija Ewro-Mediterranja.5. F’din il-perspettiva, u billi l-Kunsill ta’ Assoċjazzjoni UE-Alġerija kien ipprevedih fid-Deċiżjoni Nru 3/2007 dwar il-ħolqien tas-sottokumitati tal-Kumitat ta' Assoċjazzjoni u tal-grupp ta’ ħidma dwar l-affarijiet soċjali, il-Kummissjoni tipproponi l-ħolqien formali ta’ sottokumitat ġdid, “ Djalogu politiku, sigurtà u drittijiet tal-bniedem ”, b’żieda mas-sottokumitati jew gruppi diġà eżistenti.6. F'dak li jirrigwarda l-organizzazzjoni tiegħu, il-Presidenza tas-sottokumitat se titwettaq min-naħa tal-UE minn rappreżentant tas-Servizz Ewropew għall-Azzjoni Esterna, b’assoċjazzjoni sħiħa mal-Kummissjoni Ewropea.7. L-għan, is-suġġetti indirizzati mis-sottokumitat u l-modalitajiet tat-twettiq jinsabu fir-regoli ta’ proċedura mehmuża. Il-missjoni u r-regoli ta' proċedura tas-sottokumitat ġew diskussi mal-awtoritajiet Alġerini.2010/0375 (NLE)Proposta għalDEĊIŻJONI TAL-KUNSILLdwar il-pożizzjoni tal-Unjoni Ewropea fi ħdan il-Kunsill ta' Assoċjazzjoni fuq l-implimentazzjoni tal-Artikolu 98 tal-Ftehim Ewro-Mediterranju li jistabbilixxi assoċjazzjoni bejn il-Komunità Ewropea u l-Istati Membri tagħha, minn naħa waħda, u r-Repubblika Demokratika Popolari tal-Alġerija, min-naħa l-oħraIL-KUNSILL TAL-UNJONI EWROPEA,wara li kkunsidra l-Artikolu 218 (9) tat-Trattat dwar il-Funzjonament tal-UE,wara li kkunsidra l-proposta mill-Kummissjoni[1],Billi:(1) Il-Ftehim Ewro-Mediterranju li jistabbilixxi Assoċjazzjoni bejn il-Komunità Ewropea u l-Istati Membri tagħha, minn naħa, u r-Repubblika Demokratika Popolari tal-Alġerija, min-naħa l-oħra, ġie ffirmat fit-22 ta' April 2002 u daħal fis-seħħ fl-1 ta' Settembru 2005.(2) L-Artikolu 98 tal-Ftehim jistipula li l-Kunsill ta' Assoċjazzjoni jista' jiddeċiedi dwar il-ħolqien ta' gruppi ta' ħidma jew organi oħra meħtieġa għat-twettiq tal-Ftehim,ADOTTA DIN ID-DEĊIŻJONI:Artikolu 1Il-pożizzjoni li trid tiġi adottata mill-Unjoni Ewropea fil-Kunsill ta’ Assoċjazzjoni stabbilit mill-Ftehim Ewro-Mediterranju konkluż bejn il-Komunità Ewropea u l-Istati Membri tagħha, minn naħa, u r-Repubblika Demokratika Popolari tal-Alġerija, min-naħa l-oħra, dwar l-implimentazzjoni tal-Artikolu 98 ta' dan il-Ftehim, ser tkun ibbażata fuq l-abbozz ta’ Deċiżjoni tal-Kunsill ta’ Assoċjazzjoni anness ma’ din id-Deċiżjoni.Artikolu 2Is-sottokumitat huwa magħmul minn rappreżentanti tal-Unjoni Ewropea u minn rappreżentanti tal-gvern tar-Repubblika Demokratika Popolari tal-Alġerija. Il-presidenza tiegħu għandha talterna bejn iż-żewġ partijiet. Rappreżentant tas-Servizz Ewropew għall-Azzjoni Esterna jippresjedi s-sottokumitat f'isem l-Unjoni Ewropea. Il-Kummissjoni Ewropea tipparteċipa fil-qasam tal-kompetenzi tagħha. L-Istati Membri ser ikunu infurmati bil-laqgħat tas-sottokumitat u se jkunu mistiedna għalihom.Magħmul fi Brussell,Għall-KunsillIl-President […]ANNESSDEĊIŻJONI TAL-KUNSILL TA’ ASSOĊJAZZJONI UE-ALĠERIJAdwar il-ħolqien tas-sottokumitat “Djalogu politiku, sigurtà u drittijiet tal-bniedem”Il-Kunsill ta' Assoċjazzjoni UE-Alġerija,wara li kkunsidra l-Ftehim Ewro-Mediterranju li jistabbilixxi Assoċjazzjoni bejn il-Komunità Ewropea u l-Istati Membri tagħha fuq naħa, u r-Repubblika Demokratika Popolari tal-Alġerija min-naħa l-oħra (minn hawn il-quddiem imsejħa “il-Ftehim ta' Assoċjazzjoni”),Billi:(1) Ir-relazzjonijiet u l-kooperazzjoni tal-UE mal-imsieħba Mediterranji tan-Nofsinhar jistgħu jiżviluppaw filwaqt li jitqiesu l-kompetenzi tal-UE kif ukoll l-ispeċifiċitajiet u l-bżonnijiet ta’ kull pajjiż Mediterranju.(2) Ir-relazzjonijiet tal-UE mal-Alġerija għaddejjin minn vitalità dejjem tiżdied permezz tat-twaqqif tal-Ftehim ta' Assoċjazzjoni, li jeħtieġ segwitu regolari.(3) Il-Kunsill ta' Assoċjazzjoni diġà ddeċieda[2] li joħloq sottokumitat tal-Kumitat ta' Assoċjazzjoni UE-Alġerija sabiex jipprovdi qafas istituzzjonali xieraq għat-twettiq u t-tisħiħ tal-kooperazzjoni.(4) Ir-rispett għall-prinċipji demokratiċi, u għad-drittijiet tal-bniedem u għal-libertajiet fundamentali jispira l-politiki interni u internazzjonali tal-partijiet u jikkostitwixxi element essenzjali fil-Ftehim ta’ Assoċjazzjoni.(5) Id-djalogu politiku u l-preservazzjoni tas-sigurtà huma element importanti tal-Ftehim ta’ Assoċjazzjoni u huma diskussi fi ħdan id-diversi organi stabbiliti permezz tiegħu.(6) Fil-qafas tad-djalogu politiku, l-Alġerija u l-UE jistabbilixxu għanijiet ambizzjużi, ibbażati fuq ir-rabta reċiprokament rikonoxxuta ma' valuri komuni li jinkludu, fost oħrajn, id-demokrazija, l-istat tad-dritt, il-ħarsien u l-promozzjoni tad-drittijiet kollha tal-bniedem, ċivili, politiċi, ekonomiċi, soċjali u kulturali, inkluż id-dritt għall-iżvilupp, kif ukoll kwistjonijiet ta’ sigurtà, inkluż il-ġlieda kontra t-terroriżmu u l-kriminalità organizzata taħt l-għamliet kollha tagħha.(7) L-Artikolu 98 tal-Ftehim ta’ Assoċjazzjoni jipprevedi t-twaqqif ta’ gruppi ta’ ħidma jew organi meħtieġa għat-twettiq tal-Ftehim.IDDEĊIEDA KIF ĠEJ:Artikolu 11. Is-sottokumitat “Djalogu politiku, sigurtà u drittijiet tal-bniedem" b’dan jitwaqqaf fi ħdan il-Kumitat ta’ Assoċjazzjoni Alġerija-UE (“minn hawn il-quddiem imsejjaħ il-Kumitat ta’ Assoċjazzjoni”). Ir-regolament intern tiegħu jinsab fl-anness.Is-sottokumitat jaħdem taħt l-awtorità tal-Kumitat ta' Assoċjazzjoni u jrid jirrapporta lilu wara kull laqgħa.2. It-temi relevanti tal-mandat tas-sottokumitat jistgħu wkoll jiġu diskussi fil-livell l-iktar għoli fil-qafas ta’ djalogu politiku bejn l-Alġerija u l-UE.3. Fil-qafas tal-mandat tiegħu, il-Kumitat ta’ Assoċjazzjoni jipproponi lill-Kunsill ta’ Assoċjazzjoni d-dispożizzjonijiet kollha neċessarji biex jiġi żgurat il-funzjonament tajjeb tas-sottokumitat.Artikolu 2Din id-Deċiżjoni għandha tidħol fis-seħħ fid-data tal-adozzjoni tagħha.Magħmul fi , fiGħall-Kunsill ta’ Assoċjazzjoni Alġerija-UEANNESSIr-regolament intern tas-sottokumitat Nru 7 “Djalogu politiku, sigurtà u drittijiet tal-bniedem”1. Kompożizzjoni u presidenzaIs-sottokumitat “Djalogu politiku, sigurtà u drittijiet tal-bniedem” (minn hawn 'il quddiem imsejjaħ "is-sottokumitat") huwa magħmul minn rappreżentanti tal-partijiet għall-Ftehim ta' Assoċjazzjoni. Huwa ppredesedut skont min imissu minn wieħed mill-partijiet fil-livell ta’ uffiċjali għolja.2. RwolIs-sottokumitat għandu jaħdem taħt l-awtorità tal-Kumitat ta’ Assoċjazzjoni Alġerija-UE, (minn hawn 'il quddiem “il-Kumitat ta’ Assoċjazzjoni”), li lilu għandu jirrapporta wara kull laqgħa. Is-sottokumitat m'għandux il-poter li jieħu deċiżjonijiet. Madankollu, jista’ jippreżenta proposti lill-Kumitat ta’ Assoċjazzjoni.3. SuġġettiIs-sottokumitat għandu jeżamina t-twettiq tal-Ftehim ta' Assoċjazzjoni Alġerija-UE fl-oqsma mniżżla hawn taħt. Għall-kwistjonijiet relatati mad-drittijiet tal-bniedem, id-demokratizzazzjoni, il-governanza u l-kwistjonijiet ta’ sigurtà marbuta mal-kooperazzjoni fil-qasam tal-ġlieda kontra t-terroriżmu u l-kriminalità organizzata, is-sottokumitat huwa l-mekkaniżmu ewlieni ta’ segwitu fuq il-pjan tekniku. B’mod partikolari dan jevalwa l-progress li li jkun sar fil-qasam tar-ravviċinament, l-implimentazzjoni u l-applikazzjoni tal-leġiżlazzjonijiet, u jeżamina l-kooperazzjoni fil-qasam tal-amministrazzjoni pubblika u l-aspetti operazzjonali tagħha. Barra minn hekk, is-sottokumitat jevalwa l-progress li jkun twettaq, jeżamina l-problemi kollha li jistgħu jirriżultaw fis-setturi elenkati hawn taħt u jissuġġerixxi l-miżuri eventwali li għandhom jittieħdu.a) L-istat tad-dritt, il-governanza tajba u d-demokrazija, b’mod partikolari l-indipendenza tal-ġustizzja, l-aċċess għaliha u l-appoġġ għar-riformi tal-ġustizzja, l-iskambju tal-esperjenzi u t-taħriġ;b) is-segwitu tar-ratifikazzjoni u tal-implimentazzjoni tal-konvenzjonijiet internazzjonali fil-qasam tad-drittijiet tal-bniedem u l-libertajiet fundamentali, inkluż l-eżami tal-possibbiltà ta' adeżjoni mal-protokolli fakultattivi ta' dawn il-konvenzjonijiet u l-iskambju ta' opinjonijiet dwar ir-riżervi eventwali dwar dawn il-konvenzjonijiet. Il-kooperazzjoni mal-proċeduri u l-mekkaniżmi internazzjonali fil-qasam tad-drittijiet tal-bniedem;c) il-ġlieda kontra l-piena tal-mewt u t-tortura u kontra kull forma ta’ diskriminazzjoni;d) id-drittijiet tat-tfal u d-drittijiet tan-nisa;e) il-libertà tal-espressjoni u r-rwol tas-soċjetà ċivili u l-protezzjoni tad-difensuri tad-drittijiet tal-bniedem;f) il-kooperazzjoni fil-qasam tal-ġustizzja internazzjonali, il-promozzjoni tal-proċess ta’ demokratizzazzjoni u l-ġestjoni tajba tal-affarijiet pubbliċi;g) il-kooperazzjoni fl-organizzazzjonijiet multilaterali dwar id-drittijiet tal-bniedem;h) il-ġlieda kontra t-terroriżmu u l-kriminalità organizzata;i) il-konċertazzjoni fil-qasam tal-politika barranija u ta’ sigurtà, b'mod partikolari l-prevenzjoni tal-kunflitti, id-diżarmament u n-nonproliferazzjoni tal-armi tal-qerda tal-massa;j) il-konċertazzjoni dwar il-kwistjonijiet ta’ sigurtà reġjonali u internazzjonali ta’ interess komuni;k) it-tisħiħ tal-kapaċitajiet amministrattivi u operazzjonali tal-istituzzjonijiet nazzjonali kkonċernati.Din il-lista mhijiex eżawrijenti u temi oħra jistgħu jiġu miżjuda mill-Kumitat ta’ Assoċjazzjoni, wara ftehim bejn iż-żewġ partijiet.Laqgħa tas-sottokumitat tista’ tiddiskuti suġġetti li għandhom x’jaqsmu ma’ qasam wieħed, aktar minn wieħed jew l-oqsma kollha msemmija hawn fuq.4. SegretarjatUffiċjal tas-Servizz Ewropew għall-Azzjoni Esterna u uffiċjal tal-Gvern tar-Repubblika Demokratika Popolari tal-Alġerija jaġixxu b'mod konġunt bħala segretarji permanenti tas-sottokumitat u jkunu nkarigati li jħejju l-laqgħat.Il-komunikazzjonijiet kollha li jirrigwardaw is-sottokumitat għandhom jiġu mgħoddija lis-segretarji tas-sottokumitat.5. LaqgħatIs-sottokumitat għandu jiltaqa' kull meta ċ-ċirkostanzi jitolbu dan u mill-inqas darba fis-sena, b’alternanza bejn l-Alġerija u l-UE. Tista’ tissejjaħ laqgħa fuq bażi ta’ talba miż-żewġ partijiet, li titwassal mis-segretarju permanenti ta’ dik il-parti, li jgħaddi t-talba lill-parti l-oħra. Is-segretarju tal-parti l-oħra għandu jwieġeb fi żmien ħmistax-il ġurnata tax-xogħol minn meta tasal talba għal-laqgħa tas-sottokumitat.F'każ ta' urġenza partikolari, is-sottokumitat jista' jiġi mlaqqa' fi żmien iqsar jekk iż-żewġ naħat jaqblu. It-talbiet kollha għal laqgħat għandhom isiru bil-miktub.Kull laqgħa tas-sottokumitat issir fid-data u l-post li jaqblu dwarhom iż-żewġ naħat.Għal kull parti, il-laqgħat għandhom jissejħu mis-segretarju permanenti ta’ dik il-parti bi qbil mal-President. Qabel kull laqgħa, il-President għandu jiġi infurmat dwar min ikun ippjanat li se jieħu sehem fid-delegazzjoni ta’ kull parti.Jekk iż-żewġ naħat jaqblu, is-sottokumitat jista' jistieden lil xi esperti għal-laqgħat tiegħu sabiex dawn jipprovdu tagħrif speċifiku.6. L-aġenda tal-laqgħatIt-talbiet kollha għal punti li għandhom jiddaħħlu fl-aġenda tas-sottokumitat għandhom jingħaddew lis-segretarji permanenti tas-sottokumitat. L-aġenda provviżorja għal kull laqgħa tiġi stabbilita mill-President, bi ftehim mal-parti l-oħra, mhux iktar tard minn għaxart ijiem qabel il-bidu tal-laqgħa.L-aġenda provviżorja għandha tinkludi l-punti li għalihom is-segretarji jkunu rċevew talba formali sabiex ikunu inklużi fl-aġenda sa mhux aktar tard minn ħmistax-il jum qabel il-bidu tal-laqgħa. Id-dokumentazzjoni għandha tiġi rċevuta miż-żewġ naħat mill-inqas sebat ijiem qabel il-laqgħa.L-aġenda għandha tiġi adottata fil-bidu ta’ kull laqgħa.7. MinutiIl-minuti għandhom jitħejjew u jiġu approvati miż-żewġ segretarji permanenti wara kull laqgħa. Kopja tal-minuti, li jinkludu eventwalment il-proposti u s-suġġerimenti tas-sottokumitat, għandhom jiġu mgħoddija mis-segretarji permanenti tas-sottokumitat lis-segretarji u lill-President tal-Kumitat ta’ Assoċjazzjoni.8. PubbliċitàSakemm ma jkunx ġie deċiż mod ieħor, il-laqgħat tas-sottokumitat ma jkunux pubbliċi u l-konklużjonijiet tal-ħidmiet tiegħu ma jsirux pubbliċi.DIKJARAZZJONI FINANZJARJA LEĠIŻLATTIVA GĦAL PROPOSTI LI GĦANDHOM IMPATT BAĠITARJU ESKLUSSIVAMENT RISTRETT GĦAD-DĦUL1. ISEM IL-PROPOSTA:Ħolqien ta’ sottokumitat “ Djalogu politiku, sigurtà u Drittijiet tal-Bniedem ” fil-qafas tal-Ftehim ta’ Assoċjazzjoni UE-Alġerija.2. LINJI TAL-BAĠIT :Kapitolu u artikolu: mhux applikabbli.Ammont stmat għas-sena kkonċernata: mhux applikabbli.3. IMPATT FINANZJARJUX Il-proposta ma għandha l-ebda impatt finanzjarju( Il-proposta m’għandha l-ebda impatt finanzjarju fuq l-infiq iżda għandha impatt finanzjarju fuq id-dħul – l-effett huwa kif ġej:(EUR miljuni sa punt deċimali wieħed)Linja tal-baġit | Dħul[3] | perjodu ta’ 12-il xahar, li jibda fi jj/xx/ssss | [Sena n] |L-Artikolu ... | Impatt fuq ir-riżorsi proprji |L-Artikolu ... | Impatt fuq ir-riżorsi proprji |Is-sitwazzjoni wara l-azzjoni |[n+1] | [n+2] | [n+3] | [n+4] | [n+5] |L-Artikolu ... |L-Artikolu ... |4. MIŻURI KONTRA L-FRODI…5. RIMARKI OĦRA…[1] ĠU C […], […], p. […].[2] Id-Deċiżjoni Nru 3/2007 tal-Kunsill ta’ Assoċjazzjoni Alġerija-UE, ĠU L 330, 15.12. 2007, p.31.[3] Fir-rigward tar-riżorsi proprji tradizzjonali (dazji fuq l-agrikoltura, imposti fuq iz-zokkor, dazji doganali), l-ammonti indikati għandhom ikunu ammonti netti, jiġifieri ammonti grossi wara t-tnaqqis ta’ 25 % tal-ispejjeż tal-ġbir.